ભિલોડા પંથકમાં સાંબેલાધાર વરસાદથી શામળાજી નજીક આવેલા નાપડા-ખેરડી કોઝવે પર પાણી ફરી વળતા નાપડા ખરાડી તરફના ૧૫ થી વધુના ગામનો સંપર્ક તૂટતાં સંપર્ક વિહોણા બન્યા હતા કોઝવે પર દોઢ થી બે ફૂટ જેટલા પાણીનો પ્રવાહ વહેતા પ્રજાજનો કોઝવે પરથી પાણી ઓસરવાની રાહ જોઈ રહ્યા છે કેટલાક વાહન ચાલકો પણ અટવાયા હતા ભિલોડાના ગોવિંદ નગર વિસ્તાર સહીત નીચાણવાળા વિસ્તારોમાં પાણી ફરી વળતા ભિલોડામાં જનજીવન પ્રભાવિત થયું હતું ભિલોડા અને બાયડ તાલુકામાં ધોધમાર વરસાદ પડતા પ્રજાજનોના માથે ચિંતાની લકીરો તણાઈ હતી એકબાજુ મેઘમહેરની જરૂર છે બીજીબાજુ રાજ્યના અન્ય વિસ્તારોમાં થયેલી મેઘકહેર થી પ્રજાજનોમાં ભય પણ પ્રવર્તી રહ્યો છે.